Kynntu þér málið - það margborgar sig ! Auk vinnustaðafundanna verður opinn fundur þann 23. janúar kl. 17 á Grettisgötu 89 . Fylgist vel með á viðburðadagatalinu okkar hér að ofan og við hvetjum ykkur til að mæta á fundina og láta heyra í ykkur . Kæri félagi Undanfarnar dagar hafa einkennst af fjölda funda með viðsemjendum og félagsfólki á vinnustöðum . Á sama tíma og við reynum til hins ítrasta að semja undirbúum við baráttufundi með félagsmönnum til að vera tilbúin í aðgerðir . Þannig er staðan . Fundir með viðsemjendum hafa gengið upp og ofan . Sumt er komið aðeins lengra áleiðis en annað . Enn strandar þó á stóru málunum , þ.e. stytting vinnuvikunnar og jöfnun launa milli markaða . Aftur og aftur reyna atvinnurekendur að stilla umræðunni þannig upp að ef þeir láti okkur fá eitthvað þá eigum við skila einhverjum réttindum til baka . Að sitja við samningaborðið er eins og að starfa á skiptibókamarkaði . Þetta er aðferðafræði sem stundum er notuð en í þessum samningaviðræðum hefur hún verið allsráðandi . Stemningin á vinnustaðafundum er allt önnur . Þar er hugur í fólki og viljinn til að sýna kraft okkar í verki er til staðar . Við munum ekki gefa eftir og brýnum okkar fólk til að vera tilbúið þegar á þarf að halda . Vertu í bandi Ekki hika við að senda okkur póst , slá á þráðinn eða kíkja við . Við verðum alltaf að glöð að heyra í þér !